Επίθεση με μολότοφ εξαπέλυσαν άγνωστοι στις εγκαταστάσεις του ΣΚΑΪ στο Φάληρο, στις 3:00 τα ξημερώματα του Μεγάλου Σαββάτου .

Σύμφωνα με την ιστοσελίδα του σταθμού, τέσσερις κουκουλοφόροι έριξαν τρεις μολότοφ στο κτήριο και στη συνέχεια εξαφανίστηκαν.

Τα εν λόγω άτομα κινήθηκαν περιμετρικά του τείχους στο δυτικό τμήμα και πέταξαν τις μολότοφ, που ωστόσο δεν προκάλεσαν σοβαρές υλικές ζημιές.

Οι δύο εξ αυτών έπεσαν σε μπαλκόνι του πρώτου ορόφου και η τρίτη στο έδαφος. Στο σημείο έσπευσαν αστυνομικές δυνάμεις και άνδρες της ομάδας ΔΙ.ΑΣ. ενώ κινητοποιήθηκε και η ασφάλεια του σταθμού, που έσβησε και τη φωτιά.

Οι έρευνες της ΕΛ.ΑΣ. για τον εντοπισμό των δραστών βρίσκονται σε εξέλιξη.